Man sterf in Vrystaat-botsing‘n Man in sy 50s is dood tydens ‘n ongeluk naby Vrede in die Vrystaat. Foto: ER24 ŉ Man in sy 50’s is Sondag dood en ŉ egpaar het kritieke beserings opgedoen ná ŉ ongeluk tussen twee motors naby Vrede in die Vrystaat. Luyanda Majija, ŉ woordvoerder van ER24, het in ŉ verklaring gesê die ongeluk het op die pad tussen Warden en Villiers, sowat 10 km van die Vrede-afrit, plaasgevind. Die oorledene het alleen in sy motor gereis. Hy is op die toneel dood verklaar. Die egpaar is gestabiliseer en na ŉ hospitaal geneem vir dringende verdere behandeling. “Die polisie ondersoek die oorsaak van die ongeluk,” het Majija bygevoeg.